b"\n_START_ARTICLE_\nRiera de Fontscalents\n_START_SECTION_\nRecorregut\n_START_PARAGRAPH_\nEs forma en el lloc on s'ajunten el torrent de la Mare de D\xc3\xa9u amb el Sot del Forn, a prop i a ponent del Mas Montserrat, al sud-est del Verdeguer. Des d'aquell lloc davalla cap al sud-est, deixant a la dreta els Camps de Portet. Poc despr\xc3\xa9s rep per l'esquerra el Xaragall de la Cuaranya. Tot seguit travessa la Quintana d'Esplugues, deixa a l'esquerra la font de Fontscalents; en aquell lloc deixa a l'esquerra, en el mateix marge de la riera, la Poua Montserrat._NEWLINE_Poc despr\xc3\xa9s, deixa a la dreta la masia d'Esplugues, passa per sota del Pont d'Esplugues i deixa a l'esquerra el Pou d'Esplugues. Encara, rep per l'esquerra el Sot d'Esplugues, deixa a l'esquerra les restes del Mol\xc3\xad Vell i continua cap al sud-oest, amb la Font del Mol\xc3\xad Vell. En el moment que rep per l'esquerra el Sot de la Vinyota, deixa enrere Castellcir per entrar en el terme de Castellter\xc3\xa7ol a ponent del Pla de la Terma._NEWLINE_Ja en terme de Castellter\xc3\xa7ol, deixa a la dreta -nord- la Vinyota i el Mol\xc3\xad Nou, mentre que a l'esquerra queden la Font de la Vinyota i la Poua del Mol\xc3\xad Nou. De seguida deixa a l'esquerra Cal Murri, rep per l'esquerra el Xaragall dels Pollancres, i s'aboca en el torrent de l'\xc3\x80ngel per tal de formar la Riera de la F\xc3\xa0brega just a llevant del Pol\xc3\xadgon industrial El Vapor."